Diari Oficial de la Generalitat Valenciana


Sumari del DOGV 4562, del 08-08-2003 (2003/8562)

Notificació de la resolució sobre anul·lació de l'autorització i inscripció en el Registre General Sanitari d'Aliments de l'expedient 6747/GA-125/01, a Acuaculture Safor, SL.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4562

Data del DOGV
:   08-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/8562


Organisme emissor
:   Conselleria de Sanitat

Tipus de document
:   Anunci

Notificació de la resolució sobre anul·lació de l'autorització i inscripció en el Registre General Sanitari d'Aliments de l'expedient 6747/GA-125/01, a Acuaculture Safor, SL. [2003/8562]
  
Com que no ha sigut possible notificar de manera personal i directa a la indústria Acuaculture Safor, SL, amb domicili al carrer d'Oliva, 12, a Daimús (València) la resolució del director general per a la Salut Pública de data 10 de setembre de 2001, recaiguda en l'expedient 6747/GA-125/01, d'anul·lació de l'autorització i inscripció en el Registre General Sanitari d'Aliments amb el número RSI 10.14517/V, segons que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, és procedent publicar-la.
  
València, 7 de juliol de 2003.- El director general de Salut Pública: Manuel Escolano Puig.
  
«Vist l'expedient GA-125/01, iniciat d'ofici en haver detectat en les actes d'inspecció números 055562, 055563 i 055564, de data 12 de març de 2001 que l'establiment presenta les deficiències següents:
  
- En la cambra frigorífica s'observa que les gomes de les portes estan trencades, i també les unions de les parets i el pis, de manera que no és correcta una neteja correcta.
  
- Hi ha dues cambres frigorífiques sense funcionament en el moment d ela inspecció, en una de les quals les parets no són llises, ni el sostre, hi ha caixes, palets, recipients per a escombraries, i també olor d'humitat i florit, i els marcs de les portes tenen desperfectes que fan impossible netejar-los bé. Les estructures metàl·liques de les cambres esmentades estan rovellades.
  
- En la zona d'embalatge i expedició hi ha teranyines, l'aigüera té llevada la seua protecció contra animals indesitjables. Hi ha un llavamans no dotat de sabó líquid.
  
- Al lavabo, les aixetes són d'accionament manual, la cisterna del vàter no funciona i hi ha emmagatzemats estris de treball. A més, la neteja és insuficient.
  
- En la zona d'expedició hi ha insectes. S'observa una balança que té els suports rovellats.
  
- Hi ha ferramentes amb mànec de fusta.
  
- La protecció tèrmica de la molla està trencada. La molla té brutícia.
  
- S'observa el transport de carn fresca no embalada ne un camió que té la caixa trencada i és impossible la seua desinfecció.
  
- Al local d'emmagatzematge d'estris de neteja hi ha desorde i obertures que possibiliten l'entrada d'animals indesitjables i hi ha brutícia als racons.
  
- S'observen estris de neteja en la zona de càrrega, amb possibilitat de contaminació de les carns.
  
- S'observa la manipulació de carn no envasada per part de personal sense cobrecaps.
  
- S'observa el depòsit de carn no envasada en recipients no estancs, directament en terra.
  
- El personal no presenta el carnet de manipulador d'aliments.
  
- En la cambra de refrigeració hi ha simultàniament carn embalada i no envasada.
  
- S'observa l'expedició de carn fresca sense el marcatge sanitari correcte, i l'expedició de carn de boví sense l'etiquetatge reglamentari.
  
- Al magatzem d'envasos reutilitzables hi ha brutícia acumulada, teranyines i sostre de neteja difícil.
  
- Al magatzem d'envasos reutilitzables hi ha elements aliens, desperfectes a les parets i sostre de neteja difícil.
  
- No es fa sistema d'autocontrol.
  
Amb això s'incomplixen els apartats a, b, c i g del punt 1, l'apartat a del punt 2, el punt 3, el punt 4, el punt 11 i el punt 13 del capítol I; l'apartat a del punt 18, el punt 22, el punt 24 del capítol V; el punt 38 del capítol VII; el punt 49 del capítol XI; l'apartat c del punt 63 del capítol XII de l'annex del Reial Decret 147/1993, que regula les condicions sanitàries de la producció i la comercialització de carn fresca, i el punt 2 de l'article 3 del Reial Decret 2207/1995, que estableix les normes d'higiene relatives als productes alimentaris.
  
D'acord amb el que disposen el Reial Decret 278/1980, de 25 de gener, i el Decret 1712/1991, de 29 de novembre, i com que té la competència d'esta direcció general el suport legal en l'article 12 del Decret 87/1999, de 30 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, resolc anul·lar la seua autorització de funcionament i inscripció en el Registre General Sanitari d'Aliments.
  
Contra esta resolució podrà interposar-s'hi un recurs d'alçada davant el conseller en el termini d'un mes comptador des de l'endemà de la recepció de la notificació d'esta resolució, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
El director general per a la Salut Pública: Manuel Escolano Puig».
  
Conselleria de Sanitat